ਰੇਡੀਓ ਇਰਾਨ

ਇਰਾਨ ਦਾ ਸਭ ਤੋਂ ਪੁਰਾਣਾ ਰੇਡੀਓ ਸਟੇਸ਼ਨ 'ਰੇਡੀਓ ਇਰਾਨ' ਹੈ। ਇਹ 1940 ਵਿੱਚ ਰੇਜ਼ਾ ਪਹਲਵੀ ਦੇ ਹੁਕਮ ਨਾਲ ਸਥਾਪਿਤ ਕੀਤਾ ਗਿਆ ਸੀ। ਇਹ ਸਰਕਾਰੀ ਮਾਲਕੀ ਵਾਲੇ ਇਸਲਾਮਿਕ ਰਿਪਬਲਿਕ ਆਫ਼ ਇਰਾਨ ਬ੍ਰਾਡਕਾਸਟਿੰਗ ਵੱਲੋਂ ਚਲਾਇਆ ਜਾਂਦਾ ਹੈ। 

 ਇਤਿਹਾਸ 
1924 ਵਿੱਚ, ਯੁੱਧ ਮੰਤਰਾਲੇ ਵਿੱਚ ਵਾਇਰਲੈੱਸ ਦੇ ਇਸਤੇਮਾਲ ਲਈ ਤਿਆਰੀਆਂ ਕੀਤੀਆਂ ਗਈਆਂ ਅਤੇ 1926 ਵਿੱਚ ਈਰਾਨ ਵਿੱਚ ਵਾਇਰਲੈੱਸ ਦੀ ਸ਼ੁਰੂਆਤ ਕੀਤੀ ਗਈ। 1932 ਤੋਂ, ਵਾਇਰਲੈੱਸ ਸੰਸਥਾਵਾਂ ਗਿਆ, ਜਿਸਦੇ ਨਤੀਜੇ ਵਜੋਂ ਰੇਡੀਓ ਦੀ ਸਥਾਪਨਾ ਲਈ ਰਾਹ ਖੁੱਲਿਆ। ਮੰਤਰੀ ਮੰਡਲ ਨੇ 2 ਅਕਤੂਬਰ, 1934 ਨੂੰ ਰੇਡੀਓ ਦੇ ਇਸਤੇਮਾਲ ਨੂੰ ਇਜਾਜ਼ਤ ਦੇ ਦਿੱਤੀ ਅਤੇ ਨਿਯਮ ਬਣਾਏ ਗਏ ਜਿਨ੍ਹਾਂ ਮੁਤਾਬਿਕ ਐਂਟੀਨਾ ਲਗਾਉਣ ਅਤੇ ਰੇਡੀਓ ਦੀ ਵਰਤੋਂ ਲਈ ਡਾਕ, ਟੈਲੀਗ੍ਰਾਫ ਅਤੇ ਟੈਲੀਫੋਨ ਮੰਤਰਾਲੇ ਦੀ ਮਨਜ਼ੂਰੀ ਲੈਣੀ ਲਾਜ਼ਮੀ ਸੀ।  1937 ਵਿੱਚ, ਇੱਕ ਰੇਡੀਓ ਕੇਂਦਰ ਦੀ ਸਥਾਪਨਾ ਲਈ ਤਿਆਰੀਆਂ ਡਾਕ, ਟੈਲੀਗ੍ਰਾਫ ਅਤੇ ਟੈਲੀਫੋਨ ਮੰਤਰਾਲੇ ਦੁਆਰਾ ਕੀਤੀਆਂ ਗਈਆਂ। ਜਰਮਨ ਟੈਲੀਫੰਕਨ  ਨੇ ਸੰਨ 1939 ਵਿੱਚ ਪਹਿਲਾ ਰੇਡੀਓ ਫ੍ਰੀਕੁਐਂਸੀ ਜਨਰੇਟਰ ਅਤੇ ਪ੍ਰਸਾਰਣ  ਉਪਕਰਣ ਭੇਜੇ। 4 ਮਈ, 1940 ਨੂੰ, ਈਰਾਨ ਵਿੱਚ ਪਹਿਲਾ ਰੇਡੀਓ ਸਟੇਸ਼ਨ ਸ਼ੇਮੀਰਾਨ ਦੀ ਪੁਰਾਣੀ ਸੜਕ 'ਤੇ ਖੋਲ੍ਹਿਆ ਗਿਆ। 1940 ਤੋਂ, ਰੇਡੀਓ ਤਹਿਰਾਨ 24 ਘੰਟਿਆਂ ਵਿੱਚ ਸਿਰਫ਼ 8 ਘੰਟੇ ਦੇ ਪ੍ਰੋਗਰਾਮ ਪ੍ਰਸਾਰਿਤ ਕਰ ਰਿਹਾ ਹੈ, ਜਿਸ ਵਿੱਚ ਖ਼ਬਰਾਂ, ਈਰਾਨੀ ਸੰਗੀਤ, ਅਤੇ ਧਾਰਮਿਕ, ਸੱਭਿਆਚਾਰਕ, ਭੂਗੋਲਿਕ ਅਤੇ ਇਤਿਹਾਸਕ ਪ੍ਰੋਗਰਾਮ ਸ਼ਾਮਲ ਸਨ। 1943 ਵਿੱਚ, ਰੇਡੀਓ ਤੇਹਰਾਨ ਨੇ ਆਪਣੇ ਪ੍ਰੋਗਰਾਮਾਂ ਵਿੱਚ ਤਿੰਨ ਘੰਟੇ ਦਾ ਵਾਧਾ ਕੀਤਾ ਅਤੇ। 1945 ਵਿੱਚ, ਛੁੱਟੀਆਂ ਲਈ ਵੀ ਪ੍ਰੋਗਰਾਮ ਪ੍ਰਸਾਰਿਤ ਕੀਤੇ ਗਏ ਸਨ।

 ਇਨਕਲਾਬ ਤੋਂ ਬਾਅਦ 
1979 ਦੀ ਈਰਾਨੀ ਕ੍ਰਾਂਤੀ ਤੋਂ ਬਾਅਦ, ਇਸ ਰੇਡੀਓ ਦਾ ਨਾਂ ਬਦਲ ਕੇ 'ਵੋਆਇਸ ਆਫ਼ ਦ ਇਸਲਾਮਿਕ ਰੀਪਬਲਿਕ' ਰੱਖਿਆ ਗਿਆ। ਪਰ 2003 ਵਿੱਚ, ਇਸ ਰੇਡੀਓ ਨੂੰ ਮੁੜ ਇਸਦੇ ਪੁਰਾਣੇ ਨਾਮ ਨਾਲ ਹੀ ਬੁਲਾਇਆ ਜਾਣ ਲੱਗਾ। ਨਵੰਬਰ 2015 ਵਿੱਚ, ਰੇਡੀਓ ਈਰਾਨ ਨੇ ਆਵਾ, ਕੁਰਾਨ, ਜਵਾਨ ਅਤੇ ਮਾਰੀਫ ਰੇਡੀਓ ਸਟੇਸ਼ਨਾਂ ਨਾਲ ਮਿਲ ਕੇ ਰੇਡੀਓ ਨਾਮਾ (ਵੀਡੀਓ ਰੇਡੀਓ) ਦੇ ਰੂਪ ਵਿੱਚ ਪ੍ਰਸਾਰਣ ਸ਼ੁਰੂ ਕੀਤਾ।

 ਤਕਨਾਲੋਜੀ 
ਸ਼ੁਰੂਆਤ ਸਮੇਂ ਵਿੱਚ, ਰੇਡੀਓ ਤਹਿਰਾਨ ਦੇ ਦੋ ਟ੍ਰਾਂਸਮੀਟਰ ਸਨ। ਇਹ ਰੇਡੀਓ ਸਟੇਸ਼ਨ ਆਪਣੇ ਪ੍ਰੋਗਰਾਮਾਂ ਨੂੰ ਪ੍ਰਸਾਰਿਤ ਕਰਨ ਲਈ ਵਾਇਰਲੈੱਸ ਦਫ਼ਤਰ ਦੇ ਸਥਾਨ 'ਤੇ ਇੱਕ ਸਟੂਡੀਓ ਦੀ ਵਰਤੋਂ ਕਰਦਾ ਸੀ। ਸੰਨ 1948 ਵਿੱਚ, ਰੇਡੀਓ ਨੂੰ ਇੱਕ ਟ੍ਰਾਂਸਮੀਟਰ ਪਦਿੱਤਾ ਗਿਆ ਸੀ ਅਤੇ ਖ਼ਬਰਾਂ ਪ੍ਰਸਾਰਿਤ ਕਰਨ ਲਈ ਆਰਗ ਚੌਕ ਵਿੱਚ ਇੱਕ ਛੋਟਾ ਸਟੂਡੀਓ ਬਣਾਇਆ ਗਿਆ ਸੀ। 1957 ਵਿੱਚ, ਰੇਡੀਓ ਤੇਹਰਾਨ ਦਾ ਨਾਂ ਬਦਲ ਕੇ "ਰੇਡੀਓ ਈਰਾਨ" ਕਰ ਦਿੱਤਾ ਗਿਆ ਸੀ। ਬਾਅਦ ਵਿੱਚ, ਇੱਕ ਦੂਜਾ ਟ੍ਰਾਂਸਮਿਟਰ ਵੀ ਰੇਡੀਓ ਇਰਾਨ ਦੇ ਨਾਲ ਹੀ ਸ਼ੁਰੂ ਕੀਤਾ ਗਿਆ, ਜਿਸਦਾ ਨਾਮ ਮੁੜ ਰੇਡੀਓ ਤੇਹਰਾਨ ਰੱਖਿਆ ਗਿਆ ਅਤੇ ਇਹ ਸ਼ੁਰੂਆਤੀ ਦੌਰ ਵਿੱਚ ਸਿਰਫ਼ ਸੰਗੀਤ ਹੀ ਪ੍ਰਸਾਰਿਤ ਕਰਦਾ ਸੀ। 1967 ਵਿੱਚ, ਰੇਡੀਓ ਇਰਾਨ ਨੇ ਐਫ਼.ਐਮ. ਅਤੇ ਐਫ਼.ਐਮ. ਸਟੀਰੀਓ ਵਿੱਚ ਪ੍ਰਸਾਰਣ ਸ਼ੁਰੂ ਕਰ ਦਿੱਤਾ।

 ਹਵਾਲੇ